Kanthi makaten wau, botena njajah kalayan panguwaos, inggih sageda njajah namung kalayan migunakaken daya prebawaning kabudayanipun kemawon. Manawi reka daya wau sampun saged kaleksanan, punika tamtu badhe mbibrahaken gadhahan kita piyambak. Bibrahing gadhahan kita piyambak ateges badhe gampil mbibrahaken raosing kabangsan. Bibrahing raos kabangsan saestu badhe gampil mbibrahaken raos manunggal, raos rumaket, raos gotong royong, utawi raos persatuan. Gampil dipun pisah pisah kanthi migunakaken cara alus. Manawi sampun makaten tegesipun kabangsan kita lajeng gampil ringkihipun, gampil kangge dolanan praja-praja sanes. Rak inggih makaten ta?